Nafarroako Parlamentuko Mahaiak, 2022ko apirilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Adolfo Araiz Flamarique jaunak aurkezturiko galdera, Erdiz alderdiko herri-lurretan MAGNA meatze-proiektua gauzatzearen inguruko herri-galdeketari buruzkoa (10-22/PES-00122).

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko apirilaren 11n

Lehendakaria: Unai Hualde Iglesias

GALDERAREN TESTUA

Iragan otsailaren 25ean, Nafarroako Gobernuaren Erregistro Orokorrean idazki bat sartu zen, Gobernuari zenbait agiriren berri ematen ziona, Magna merkataritza-sozietateak Baztango Erdiz alderdian egin nahi duen meatze-proiektua gauzatzearen gaineko herri-galdeketa egiteko baimen-eskaera dela-eta Baztango Udalak 2022ko otsailaren 24an hartutako erabakiaren inguruan.

Hori dena ikusita, honako hau galdetu nahi dut:

1.- Legedi indardunarekin bat, Nafarroako Gobernuak 10 eguneko epea du, udal erabakia jasotzen duenetik, Estatuko Gobernuari igortzeko herri-galdeketa egiteko eskaera. Horrenbestez, hauxe jakin nahi dugu: noiz igorri zen Baztango Udalak aurkeztutako dokumentazioa, Magna merkataritza-sozietateak Baztango Erdiz alderdian egin nahi duen meatze-proiektua gauzatzearen gaineko herri-galdeketa egiteko baimen-eskaerari buruzkoa?

2.- Ezezkoan, zein dira herri-galdeketa egiteko eskaera Estatuko Gobernuari ez igortzeko arrazoiak?

3.- Nafarroako Gobernuak noiz igorriko dio Estatuko Gobernuari Baztango Udalak joan den otsailaren 25ean proposatutako herri-galdeketa egiteko baimen-eskaera?

Iruñean, 2022ko apirilaren 7an

Foru parlamentaria: Adolfo Araiz Flamarique